लबत्ती नहीं है। लालबत्ती समाप्त करने का ये फैसला हम चमकते हुए सूरजों को करवाचौथ का चंदा मामा बनाने का प्रयास है, कि साल में एकाध बार तुम्हारी कद्र हो जाए बस बहुत है। सूरज निकलते हुए भी लाल होता है और जब ढलता है तब भी लाल ही होता है, ऐसा नहीं कि वो अब ढल रहा है तो ग्रहों के देवता उसकी लाली छुड़ा लें। क्योंकि वो जानते हैं कि लाली वाले की लाली छुड़ाना अलोकतांत्रिक व्यवस्था है। लाल में पावर है, लाल में विश्वास है, लाल में जीवन है। भाइयो! बहने को तो हमारी रगों में पानी भी बहता है, लेकिन बात सिर्फ रगों में दौड़ने वाले खून की ही होती है। क्यों? क्योंकि खून का रंग लाल होता है, कोई माई का लाल- लाल खून की अनदेखी नहीं कर सकता और आऽऽप, राजधानी में बैठ के हमसे हमारा लाल टुड़ा के, हमें पावर हीन कर रहे हैं, हमारे जीवन से लाल रंग खत्म कर देना चाहते हैं, ताकि हम पीले पड़ जाएँ और लोग हमें रोगी समझ के हमारी तरफ देखना बंद कर दें। अरे आपको नई लगानी लालबत्ती साहाऽऽब तो आप मत लगाइए, लेकिन ये क्या बात हुई? कि ना हम लगाएँगे और ना लगाने देंगे। या सिर्फ हम ही लगाएँगे और किसी को नहीं लगाने देंगे। अरे, जैसी स्कीम गैस सब्सिडी में लाए हैं वैसी ले आते, इच्छा हो तो छोड़ दो भाई वाली।
 भाईसाहब गला फाड़ के चीख रहे थे, क्रोध और विषाद के आवेग से उनके कंठ का ही नहीं शरीर का संतुलन भी गड़बड़ा रहा था, वे क्रोध और करुणा के मिश्रित स्वर में विलाप करते हुए से बोले-हम दिल्ली के जंतर मंतर पर धरना देंगे, भले ही हमारी जान चली जाए लेकिन इस देश से लालबत्ती को हम नहीं जाने देंगे, लालबत्ती किसी व्यक्ति की नहीं जनतंत्र की शान है, लालबत्ती हमारा जन्मसिद्घ अधिकार है और हम इसेऽऽ़. ़।
 वे इतना ही कह पाए थे कि भड़ाक से गिर पड़े। चार